Legal Document

Category: 280

Text:
25. ΑΠΟΦΑΣΗ ΥΠΟΥΡΓΟΥ ΓΕΩΡΓΙΑΣ Αριθ.266914/3490 της 1/31 Απρ. 1982 (ΦΕΚ Β΄ 177) Αναστολή της επεκτάσεως των υφισταμένων σταφιδοφυτειών Κορινθιακής και Σουλτανίνας μέχρι 30.11.1986. Έχοντας υπόψη: 1.Το Ν.Δ. 243/25.7.1969 «περί βελτιώσεως και προστασίας της αμπελουργικής παραγωγής» όπως αντικαταστάθηκαν, συμπληρώθηκαν και καταργήθηκαν μερικές διατάξεις του από τον Νόμ. 427/1976. 2.Την υπ’ αριθ. 343889/11524/69 απόφαση «περί όρων και διαδικασίας χορηγήσεως αδειών για σταφιδοφυτείες Κορινθιακής και Σουλτανίνας» (Φ.Ε.Κ. 716/Β 31.10.69). 3.Τις υπ’ αριθ. 228154/3452/5.4.1972, 240037/ 2744/16.4.1975 και 327105/4415 / 30. 5. 1978 αποφάσεις με τις οποίες παρατάθηκε η αναστολή επεκτάσεως των σταφιδοφυτειών Κορινθιακής και Σουλτανίνας μέχρι 31.5.1981. 4.Το άρθρ. 30 του Κανονισμού (Ε.Ο.Κ.) 337/1979 «περί κοινής οργάνωσης της αμπελοοινικής αγοράς». 5.Τον Κανονισμό (Ε.Ο.Κ) 3800/81 «περί κατατάξεως των ποικιλιών αμπέλου». 6.Την αριθ. 209934/5.11.81 κοινή απόφαση του Πρωθυπουργού και Υπουργου Γεωργίας «περί αναθέσεως αρμοδιοτήτων στους Υφυπουργούς Γεωργίας». 7.Το γεγονός ότι εξακολουθούν να υπάρχουν οι λόγοι για τους οποίους επεβλήθησαν περιορισμοί στην σταφιδοκαλλιέργεια κατά το παρελθόν δηλαδή πλεονασματική παραγωγή και δυσχέρειες για τη διάθεση των σταφίδων, αποφασίζουμε: 1.Από της δημοσιεύσεως της παρούσας αναστέλλεται η επέκταση των υφισταμένων σταφιδοφυτειών Κορινθιακής και Σουλτανίνας μέχρι 30.11.1986. 2.Για την ανασύσταση των υφισταμένων σταφιδοφυτειών ακολουθείται η διαδικασία που προβλέπεται από την απόφαση 343889/11524/1969 (ανωτ. σελ. 706,49).